[{"text_idx": "#000001", "text": "Lihula lilltikand kolib uuenenud muuseumisse"}, {"text_idx": "#000003", "text": "Uudse lahendusena kasutatakse uuenduskuuri saanud muuseumis ekraani ja projektorit, mis toob multimeedia ja animatsiooni abil ku\u0308lastajateni nii ajaloolise rahvakunsti traditsioonid kui ta\u0308napa\u0308evased ka\u0308sito\u0308o\u0308vo\u0303tted ja -tehnikad. Leader-projekti rahastusel restaureeriti Lihula muuseumi kogu lilltikandiga tekid, mis nu\u0308u\u0308d leiavad tee na\u0308itusesaali, mis on varustatud nii moodsate riputusvahendite kui spetsiaalse, muuseumi valgustussu\u0308steemiga."}, {"text_idx": "#000004", "text": "19. sajandi lo\u0303pul kujunes La\u0308a\u0308nemaal va\u0308lja omana\u0308oline lilltikand, mis sai alguse Lihulast ja selle u\u0308mbruskonna ku\u0308ladest ning levis Muhusse. Lihula tekitikandite motiivistik on va\u0308ga rikkalik, fantaasiaku\u0308llane ja mitmekesine. Tundmatuo\u0303ieliste lillemotiivide ko\u0303rval on kujutatud kibuvitsa- ja o\u0303unapuuo\u0303isi, roose, pojenge, murtudsu\u0308dameid, karikakraid, meelespealilli, maikellukesi, maarjalilli, kurekatlaid, maasikao\u0303isi ja -marju, moone, kannikesi, kadaka- ja kuuseoksi."}, {"text_idx": "#000005", "text": "Taimede hulka on tikitud linde, monogramme, hobusepa\u0308id ja -raudu, aastaarve. Ornamendid on meistrid tavaliselt loonud ise. Samuti vo\u0303idi eeskuju vo\u0303tta ko\u0303igelt, mis oli ka\u0308ttesaadav: tru\u0308kimustrid, postkaardid, etiketid, reklaamu\u0308mbrised, looduslikud lilled, teiste tikkijate to\u0308o\u0308d. Meistrite loodud mustreid kopeeriti ja ja\u0308ljendati. Lihulast sai alguse punaste tikitud seelikute moodki."}, {"text_idx": "#000006", "text": "Enne teist maailmaso\u0303da peeti lilltikandiga vaipu ja saanitekke jo\u0303ukuse na\u0308itajaks ja uhkuseasjaks. Uhked tekid saanides, oli kirikusse so\u0303it nagu kohalik moedemonstratsioon. Teine ilmaso\u0303da ja no\u0303ukogude aeg po\u0308o\u0308rasid senise elu pea peale. Kauneid vooditekke kasutati esialgu veel pu\u0308hapa\u0308eviti pa\u0308evatekina, saanitekke vahel ka ku\u0308lla so\u0303ites. Vaesuse suurenedes muutusid senised uhkuseasjad tavaliseks vooditekiks, osa neist peitus aastateks kirstudesse. Enam ei osatud nende va\u0308a\u0308rtust hinnata, sest peale tulid moodsad asjad, ja paljud tekid leidsid tee kartulihunniku peale vo\u0303i ma\u0308danesid aida all. O\u0303nneks said paljud tekid pa\u0308a\u0308stetud etnograafiliste esemete kogumise ka\u0308igus."}, {"text_idx": "#000007", "text": "2007. aasta lo\u0303pus algas Lihula rahvau\u0308likoolis lilltikandi kursus, mis viis tikitud tekkide uurimiseni."}, {"text_idx": "#000008", "text": "Ta\u0308nu LEADER projekti rahastamisele saab Lihula muuseum neid kauneid tekke ja rahvariideid eksponeerida nu\u0308u\u0308d juba selleks otstarbeks renoveeritud saalides."}, {"text_idx": "#000009", "text": "Marika Valk, La\u0308a\u0308neranna muuseumide direktor"}, {"text_idx": "#000010", "text": "Arheoloog viis muuseumio\u0308o\u0308l rahva jalutuska\u0308igule"}, {"text_idx": "#000015", "text": "Iloni Imedemaa na\u0308itus \u201eVanaema ja vanaisa juures\u201c ja\u0308tkub jaanuarini"}, {"text_idx": "#000017", "text": "Seenekorjamise ABC: mida seenel ka\u0308ies ta\u0308hele panna?"}, {"text_idx": "#000018", "text": "La\u0308a\u0308ne-Nigula volikogu andis tuulepargile rohelise tule"}, {"text_idx": "#000022", "text": "Evald Okase perekond paneb kaheksa teost oksjonile"}]